CELEX: 62019CN0524
Language: hu
Date: 2019-07-09 00:00:00
Title: C-524/19. sz. ügy: A Juzgado de Primera Instancia e Instrucción no 2 de Nules (Spanyolország) által 2019. július 9-én benyújtott előzetes döntéshozatal iránti kérelem – Investcapital Ltd kontra FE

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/7
            
         
      A Juzgado de Primera Instancia e Instrucción no 2 de Nules (Spanyolország) által 2019. július 9-én benyújtott előzetes döntéshozatal iránti kérelem – Investcapital Ltd kontra FE
      (C-524/19. sz. ügy)
      (2019/C 363/12)
      Az eljárás nyelve: spanyol
      
         A kérdést előterjesztő bíróság
      
      Juzgado de Primera Instancia e Instrucción no 2 de Nules
      
         Az alapeljárás felei
      
      
         Felperes: Investcapital Ltd
      
         Alperes: FE
      
         Az előzetes döntéshozatalra előterjesztett kérdés
      
      Úgy kell-e értelmezni a 2006. december 12-i 1896/2006 európai parlamenti és tanácsi rendelet (1) 7. cikkét, hogy azzal nem ellentétes az, hogy az e rendeletnek megfelelően lefolytatott európai fizetési meghagyásos eljárásokban – a felhasználókkal és fogyasztókkal kötött szerződésekben alkalmazott tisztességtelen feltételekről szóló 93/13/EGK tanácsi irányelv (2) 7. cikke alapján – a bíróságok hivatalból vizsgálják azokat a tisztességtelen feltételeket, amelyek a tartozás alapját képező szerződés tartalmazhat, különösen akkor, ha a nemzeti bíróságnak az említett vizsgálat elvégzéséhez előzetesen meg kell vizsgálnia a szerződést?
      
         (1)  Az európai fizetési meghagyásos eljárás létrehozásáról szóló, 2006. december 12-i 1896/2006/EK európai parlamenti és tanácsi rendelet (HL 2006. L 399., 1. o.)
      
         (2)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL 1993. L 95. 29. o.; magyar nyelvű különkiadás 15. fejezet, 2. kötet, 288. o.)